ĐACI SUPERJUNACI

9. DIO

Vita je ispružila dlanove i počela raditi male krugove. Zbog svoje supermoći upravljanja vjetrom Vita je i najslabije strujanje zraka mogla pretvoriti u jake nalete vjetra. Vjetrić koji se jedva osjetio u krošnjama počeo se spuštati na njene dlanove. Ubrzo je nastao vjetroviti vrtlog. Okupljenim učenicima kosa je zaplesala oko glave. Veselo su se smijuckali.

Vita pogleda učiteljicu vješto vrteći vjetar na dlanovima. – Mislim da je dovoljno.

* Erik, drži se! – viknula je učiteljica i kimnula glavom slažući se s Vitom.

Vita podigne dlanove. Oslobodila je vjetar u smjeru vrana i vrhova stabala. Lišće je glasno zašuštalo pod naletom vjetra. Tanke su se grane savinule, zatresle i ubrzo se sve smirilo.

* Klara, molim te, prevedi moje riječi vranama. – zamoli učiteljica.

Klara teško uzdahne. – Pokušat ću, ali već sam dosta umorna.

* Bit ću kratka. Reci im da je ovo samo mali dio moći i snage koju ima ljudska mladunčad. Zato neka nas ne gnjave dok ne završimo sa zadatkom.

Klara je uspjela odgraktati poruku vranama.

* Složile su se. – umorno je sjela i naslonila se na stablo. Vrane su se nakratko oglasile i odletjele u visine svojih gnijezda.
* Izvrsno. Odmaraj se sada, zaslužila si.
* Možda da je Karla malo oporavi? – predloži Jana. Karla je imala moć

superiscjeljivanja. Položila bi ruku na bolno mjesto ili zagrlila nekoga i bol ili umor bi čarolijom nestali.

* Ne treba, neka se Klara samo odmara. Ali Vita, kako si ti? Ti ćeš morati umiriti vjetar za Ivanovo bacanje patrona.
* Ovo je bilo kratko. Mislim da ću izdržati. – odgovori Vita.

ĐACI SUPERJUNACI

* 1. DIO
* Učiteljice, imamo još 12 minuta. – uzrujano ih prekine Katarina.
* Karla, molim te, pomozi Katarini pri oporavku, trebat će nam još malo vremena.

Karla priđe Katarini i nasloni dlanove na stražnji dio njezine glave. – Znaš postupak. – reče joj.

* Znam, znam... Opusti se, zatvori oči i misli na nešto lijepo. – izrecitira Keti.
* Tako je. – Karla se zadovoljno smješkala. Zatim se i ona uozbilji i zatvori oči.

Erik je za to vrijeme prebacio uže. Matija zaveže uže za odbojkašku mrežu. Na mrežu stave klupe i Matija ponovno zaveže čvor. Ovaj put na drugom kraju mreže.

Supersnažna Ema M. uhvati slobodni dio užeta i lagano počne dizati mrežu s klupama. Erik je veselo skakutao po grani.

* Smiri se, Erik! Nisi vjeverica! – učiteljica je zvučala uzrujano. – Ovdje vreba sto opasnosti. Matija, kako ćemo učvrstiti ove klupe za granu?

Matija pozove kreativnu Magdalenu i Emu P. Neko su se vrijeme došaptavali.

* Zaledit ćemo ih. – napokon odgovori Matija.

Megi se složila. – Bit će to najbrži i najsigurniji način.

Svi pogledaju Emu P. koja je imala moć superzaleđivanja. – Hoćeš li moći?

* Hoću, odmorna sam. Samo trebam dovoljnu količinu vode. I Lukas bi trebao izračunati koja će nam debljina leda trebati da izdrži težinu i toplinu.

Lukas superznanstvenik kimne glavom, uzme olovku i blokić i baci se na posao.

ĐACI SUPERJUNACI

* 1. DIO
* Led koji učvršćuje granu i klupu mora biti debljine 20 centimetara. – reče Lukas. – Ukupna težina na klupama ne smije biti veća od 140 kilograma. I imate točno 8 minuta prije nego što se previše otopi i počne pucati pod težinom.

Svi pogledaju Emu P.. – To je puno leda. Neće mi biti dovoljna vlaga iz zraka. Trebam kišni oblak!

Matko koji je svojom moći superprikupljanja mogao okupiti i oblake pogleda u nebo. – Plavo da plavlje ne može biti. Trebamo napraviti oblake.

* Brzo, donesite vode! Uzmite čašice za likovni, bočice, što god nađete... – uzvikivala je učiteljica. Djeca se zatrče prema vratima i umalo sudare s Noahom koji se već vraćao s dvije kante vode.
* Još devet minuta! – uzrujano uzvikne Katarina. – Pokušat ću usporiti još dvije minute.
* To bi bilo izvrsno! – složi se učiteljica. Dok su djeca dolazila i nosila posudice i boce s vodom, Keti je teškom mukom usporila vrijeme.
* Jana, iznesi plan!

Jana ozbiljno progovori. – Dižemo klupe, Erik ih namjesti na granu, Ema P. zaledi. Ivana i Cvitu podižemo mrežom. Ivan baca, Cvita svojom moći superzagrijavanja otapa patrone i... slijedi sretan završetak. Martina L. uključuje superzaštitni štit ispod stabla ako slučajno netko padne ili nešto pođe po zlu.

* Još smo na 8 minuta. – umorno progovori Katarina.
* Hvala ti, Keti! Brzo, brzo!

Matko je polako prikupljao vlagu koja je isparavala iz posuda. Svijetlosivi oblačić polako se oblikovao iznad njegovih ruku.

* Presporo! – uzvikne Keti. – Cvita, pomozi mu!

**ODGOVORI NA PITANJA**

Kome je Karla pomagala da se oporavi?

Prepiši rečenicu koju je Keti izrecitirala.

Tko je podizao mrežu s klupama?

Zašto se učiteljica uzrujala?

Koja je supermoć Eme P.?

Kolika mora biti debljina leda?

Kakvu moć ima Matko?

Koga će učenici podići mrežom?

Koliko je još vremena ostalo?

**Nacrtaj nove superjunake.**